Ügyiratszám: …./2023. Nyílt ülésen tárgyalandó!

A határozati javaslat elfogadásához

 egyszerű többség szükséges.

Előterjesztés

a Képviselő-testület 2023. október 31-i rendes ülésére

Tárgy: Határozott idejű szolgáltatási szerződés megkötése közétkeztetés biztosítására

Tisztelt Képviselő-testület!

Dömös Község Önkormányzata jelenleg határozott, 2023. december 31-ig szóló szolgáltatási szerződéssel rendelkezik heti 5 napos étkeztetési ellátásra az óvoda, bölcsőde, valamint a szociális étkeztetés biztosítására a Prizma-Junior Zrt.-vel.

A Prizma-Junior Zrt. 2023. október 24-én levélben jelezte (mellékletben), hogy az időközben bekövetkezett jelentős alapanyag-, energia-, szállítási-, valamint bérköltség drágulás miatt a szolgáltatási díjon emelni kénytelenek. A jelenlegi, valamint a jövő évre ajánlott szolgáltatási díjakat az előterjesztés melléklete tartalmazza.

Amennyiben a szerződés tervezetben szereplő árakat a Képviselő-testület elfogadja, ismételten egy határozott idejű, 2024. december 31-ig szóló szolgáltatási szerződés (szerződés tervezet mellékletben) megkötésével a jövő évre intézményünkben, valamint a szociális étkezést igénybe vevők részére a közétkeztetés biztosítva lesz. Az idei és a jövő évi térítési díjak összehasonlító táblázata mellékletben olvasható.

Fentiek ismeretében kérem a Tisztelt Képviselő-testületet az előterjesztés megvitatására és a döntés meghozatalára!

Határozati javaslat:

*Dömös Község Önkormányzata Képviselő-testületének …/2023. (X.31.) Ny.Kt. határozata*

*Határozott idejű szolgáltatási szerződés megkötése közétkeztetés biztosítására*

*1) Dömös Község Önkormányzatának Képviselő-testülete úgy dönt, hogy a határozat mellékletét képező tartalommal 2024. január 1. naptól 2024. december 31. napjáig szóló szolgáltatási szerződést köt a közétkeztetés biztosítására a Prizma-Junior Közétkeztetési Zrt.-vel (székhely: 2209 Péteri, Bereki utca 30. adószám: 10929764-2-13).*

*2) A Képviselő-testület felhatalmazza a polgármestert a szerződés aláírására.*

*Melléklet: Szolgáltatási szerződés*

Határidő: azonnal

Felelős: Herman Jenőné polgármester

Dömös, 2023. október 25. Herman Jenőné

 polgármester

Előterjesztést készítette: dr. Oláh Imre

 kirendeltség-vezető

Törvényességi záradék: dr. Hajdu Boglárka

 jegyzői feladatokat ellátó aljegyző